ঢাকার মিরপুর-১ থেকে ফার্মগেট রুটে প্রতিদিন প্রচুর লোক যাতায়াত করছে। কিন্তু পর্যাপ্ত গণপরিবহন না থাকায় এই রুটের কল্যাণপুর, শ্যামলী বাসস্ট্যান্ডে প্রতিদিন প্রচুর যাত্রি ইচ্ছুদের ঘন্টার পর ঘন্টা অপেক্ষা করতে হয়। এই রুটে কিছু ডাইরেক্ট পরিবহন থাকলেও লোকাল পরিবহন নেই বললেই চলে। এমতাবস্থায় এই রুটে পর্যাপ্ত লোকাল বাস সার্ভিস চালু করা অতি জরুরী। অন্যথায় ডাইরেক্ট পরিবহন গুলোকে লোকাল পরিবহনে রুপান্তর করলে চলমান সমস্যার অনেকটা সমাধান হবে বলে আশা করা যায়। এ ব্যাপারে যথাযত কর্তৃপক্ষের আশু দৃষ্টি কামনা করছি।